Ponedjeljak, 20.4.2020.

PRIRODA I DRUŠTVO

Nadam se da ste zasijali sjemenke graha. Vjerojatno su se na nekima pojavile i prve klice. Ne zaboravite zalijevati svoje biljke, te ih držati na izvoru svjetlosti i topline (najbolje uz prozor).

Danas ćete učiti o životu životinja. Životinje dijelimo na domaće i divlje. Razlikujemo i biljojede, mesojede i svejede. Učit ćete i o povezanosti biljaka i životinja.

Zadatak 1.

Pogledaj prezentaciju sa razredne stranice. Kroz prezentaciju ćeš se upoznati sa životom i vrstama životinja. Ako ti se u prezentaciji otvori okvir u kojem piše *Nije moguće instalirati*, klikni na *U redu* i prezentacija će ti se otvoriti. Strelicama ili tipkom *Enter* možeš otvarati dio po dio prezentacije.

Zadatak 2.

Nakon prezentacije možeš riješiti zadatke u radnoj bilježnici na str. 26. i 27.

Možeš se služiti i udžbenikom na stranici 32. i 33.

Razgovaraj sa starijima (možda sa djedovima i bakama) kako su im u prošlosti služile neke životinje, npr. tovar. Razmisli zašto i danas nije tako? (Ne trebaš zapisivati odgovor, samo razmisli i razgovaraj s odraslima o tome).

 Pozdrav od učiteljice!